Asunto on kuin mikä tahansa suomalainen pieni, modernisti sisustettu asunto. Ranskassa skandinaavinen, vaaleansävyinen sisustus on epätavallista ja siksi tämä asunto on harvinainen löytö Pariisissa.
Alue on erinomainen ja hyvin rauhallinen. Kävely tuntuu mukavalta ja turvalliselta esim. Riemukaaren suuntaan myös iltaisin. Siksi alue sopii yksin matkustavillekin. Erinomaiset patongit ja croissantit voi ostaa kätevästi muutaman askeleen päästä (Maison Hardel -leipomo). Lähellä on G20-ruokakauppa sekä kivoja ravintoloita, kuten L’Arc.
Stéphane on erinomainen isäntä. Ohjeet saapumiseen tulevat hyvissä ajoin ja kommunikaatio sähköpostilla on nopeaa. Asunto vastaa täysin kuvausta. Se sopii hyvin kokonsa puolesta pienelle perheelle tai pariskunnalle. Majoittuisin mielelläni uudestaan tässä asunnossa.